Y feu dhia 1890 awtorita udnik dhe Syllan, mes yth ew prederys avel radn a Gernow rag neb taclow. Tus re beu trigys war an enesek dhia an Oos Men, hag an enesow a alja bos an Cassiterides (enesow sten) a veu visityes gen an Fenicyens ha henwys gen an Grekyon. Prederys ew dro an enesek en termyn eus passyes udn enys henwys Enor, hag an mor a wrug drehevel ha livya an gonyow cresek. Hemm a alja bos udn fenten an whedhel Lethesow. An enesek ew kevrednys dhe Gernow dre mor hag ayr.